**I. OSNOVNA ŠKOLA ČAKOVEC**

Kralja Tomislava 43

40000 Čakovec

KLASA: 602-01/22-09//01

URBROJ: 2109-75-01-22-04

Čakovec, 12. travnja 2022.

**PREDMET:** zapisnik sa zajedničkoga roditeljskog sastanka roditelja 7. razreda

**Datum, vrijeme i mjesto održavanja sastanka:** 12. travanj 2022. u 18:00 sati u maloj sportskoj dvorani I. osnovne škole Čakovec

**Prisutni:**

- Razrednice: Natalie Plešnar, Suzana Sklepić-Šarić, Tanja Debelec (umjesto razrednice Silvije Martišek)

- predstavnica agencije Rudi travel Čakovec

**Dnevni red:**

1. Predstavljanje agencija abecednim redom (Koncept putovanja Koprivnica, predstavnica agencije Rudi travel Čakovec) u vezi s višednevnom stručnom ekskurzijom u Šibenik
2. Odabir najpovoljnije ponude za višednevnu stručnu ekskurziju sedmih razreda u Šibenik

AD 1) Prema Pravilniku o izvođenju izleta, ekskurzija i drugih odgojno-obrazovnih izleta, na mrežnim stranicama škole objavili smo javni poziv za organizaciju stručne ekskurzije.  
Na taj poziv, objavljen 30. ožujka 2022., s krajnjim rokom dostave ponuda do 6. travnja 2022. stigle su ponude koje su sve ispunjavale sve uvjete i pozvalo ih na predstavljanje na zajednički roditeljski sastanak (Koncept putovanja iz Koprivnice, Rudi travel iz Čakovca). U pozivu za organizaciju višednevne stručne ekskurzije tražilo se sljedeće:

- broj dana/noćenja - 3 dana, 2 noćenja

- datum 19.-21. rujan 2022.

- 103 učenika (uz mogućnost odstupanja za 3 učenika); 6 pratitelja

- odredišta:

o razgled Šibenika

o NP Krka

o Sokolarski centar

o šetnja Zadrom, muzej Antičkog stakla

o Solana Nin

o sve ulaznice uključene u cijenu

- Karlovac, Aquatika

- smještaj (Hotel Andrija Solaris); puni pansion

- osiguranje od posljedica nezgodnog slučaja i otkaza putovanja

- prava na temelju članka 16. Kolektivnoga ugovora za zaposlenike u osnovnoškolskim ustanovama (NN 51/18)

Koncept putovanja iz Koprivnice nije poslao svog predstavnika te je njihova ponuda pročitana roditeljima, nakon njih Rudi travel Čakovec.

Svi predstavnici su na kraju svoje prezentacije odgovarali na pitanja roditelja.

AD 2) Roditeljima su podijeljeni glasački listići na kojima su se morali izjasniti koja će agencija dalje planirati putovanje. Rezultati glasovanja su:

1. Koncept putovanja Koprivnica 1690 kn – 0 glasova
2. Rudi travel Čakovec 1690 kn - 78 glasova

**Zaključeno je da će agencija Rudi travel iz Čakovca biti ona koja će preuzeti daljnju organizaciju puta jer je dobila najveći broj glasova.**

Zajednički roditeljski sastanak roditelja sedmih razreda završio je u 18:40 sati.

Zapisničarka: Suzana Sklepić-Šarić